Diari Oficial de la Generalitat Valenciana


Sumari del DOGV 8578, del 26-06-2019 (2019/5814)

RESOLUCIÓ de 5 d'abril de 2019, del Servei Territorial d'Indústria i Energia de València, per la qual s'atorga a Nedgia Cegas, SA, autorització administrativa prèvia per a la construcció d'instal·lacions de distribució de gas natural als municipis de Simat de la Valldigna i Benifairó de la Valldigna, s'aproven els projectes d'execució d'aquestes i es declara, en concret, la utilitat pública de determinades instal·lacions auxiliars a emplaçar a Simat de la Valldigna. Expedients CBREDE/2014/21/46-CBREDE/2015/25/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8578

Data del DOGV
:   26-06-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/5814


Data del document
:   05-04-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 5 d'abril de 2019, del Servei Territorial d'Indústria i Energia de València, per la qual s'atorga a Nedgia Cegas, SA, autorització administrativa prèvia per a la construcció d'instal·lacions de distribució de gas natural als municipis de Simat de la Valldigna i Benifairó de la Valldigna, s'aproven els projectes d'execució d'aquestes i es declara, en concret, la utilitat pública de determinades instal·lacions auxiliars a emplaçar a Simat de la Valldigna. Expedients CBREDE/2014/21/46-CBREDE/2015/25/46. [2019/5814]  
 Antecedents  
  
Simat de la Valldigna  
Amb data 17 de juliol de 2014, l'actual Nedgia Cegas, SA, a través d'un representant degudament acreditat, va presentar davant el llavors Servei Territorial d'Energia de València, una instància en la qual sol·licita autorització administrativa per a la distribució de gas natural al municipi de Simat de la Valldigna (València), acompanyada del corresponent projecte de la instal·lació, signat per un tècnic competent.  
El procediment administratiu corresponent a aquesta sol·licitud ha sigut tramitat amb l'expedient de referència CBREDE/2014/21/46.  
La sol·licitud d'autorització administrativa prèvia de la instal·lació juntament amb l'avantprojecte van ser objecte d'informació pública durant el termini de vint dies en:  
- El Diari Oficial de la Generalitat Valenciana de l'11 de maig de 2015 (DOGV 7522).  
- El Butlletí Oficial de la Província de València del 6 de maig de 2015 (BOPV 84).  
- El diari La Razón, edició Comunitat Valenciana, de 8 de juny de 2015.  
- El diari Las Provincias, edició València, de 5 de juny de 2015.  
D'acord amb la documentació que hi ha en l'expedient, la mercantil Redexis Gas, SA, ha presentat al·legacions, amb data 27 de maig de 2015, en què sol·licita que es denegue l'autorització administrativa al sol·licitant i se li concedisca a ella l'autorització administrativa sol·licitada en l'expedient CBREDE/2015/13/46. Aquestes s'han traslladat a Nedgia Cegas, SA, que, mitjançant un escrit rebut el 2 de març de 2016, raona per què li ha de ser atorgada l'autorització en qüestió. Sobre això, cal esmentar el desistiment presentat el 15 de gener de 2019 per Redexis Gas, SA, a aquest expedient.  
Posteriorment, el 25 de setembre de 2015, Nedgia Cegas, SA, presenta una instància en què sol·licita, a més, l'aprovació del projecte d'execució i la declaració d'utilitat pública en concret d'aquestes instal·lacions. Juntament amb aquesta petició, s'acompanyava el projecte tècnic de la xarxa de distribució de gas natural del municipi, signat per un tècnic competent, acompanyat d'una declaració responsable d'aquest de data de 21 de setembre de 2015. S'hi adjuntaven l'annex amb la relació de béns i drets afectats i les separates tècniques per a l'obtenció del condicionat tècnic dels organismes afectats següents:  
- Confederació Hidrogràfica del Xúquer.  
- Conselleria d'Agricultura, Medi Ambient, Canvi Climàtic i Desenvolupament Rural. Direcció Territorial de Medi Ambient. Vies pecuàries (afecció a la carrerada del Portitxol i vereda del barranc del Malet).  
- Diputació de València. Àrea de carreteres (CV-600 i CV-675).  
- Ajuntament de Simat de la Valldigna.  
- Telefónica de España, SAU.  
- Iberdrola Distribución Eléctrica, SAU.  
- Empresa General Valenciana de l'Aigua SA (EGEVASA).  
Aquesta nova sol·licitud ha sigut objecte d'informació pública durant el termini de vint dies en:  
- El Diari Oficial de la Generalitat Valenciana del 10 de maig de 2016 (DOGV 7778).  
- El Butlletí Oficial de la Província de València del 17 de febrer de 2016 (BOPV 32).  
- El diari El País, edició Comunitat Valenciana, de 19 de maig de 2016.  
- El diari Levante-EMV, edició València, de 17 de maig de 2016.  
- El tauler d'anuncis de l'Ajuntament de Simat de la Valldigna des del 16 de febrer de 2016.  
Amb motiu d'aquesta, Redexis Gas, SA, presenta noves al·legacions en data 11 de març de 2016 en les quals indica que ha presentat una addenda de millora al seu projecte inicial, per la qual cosa sol·licita que es denegue l'autorització administrativa al sol·licitant i se li concedisca a ella l'autorització administrativa sol·licitada en l'expedient CBREDE/2015/13/46. Es dona trasllat d'aquestes novament a Nedgia Cegas, SA, que, mitjançant un escrit rebut el 15 de juny de 2016, indica que li ha de ser atorgada l'autorització en qüestió, reiterant-se en la contestació a les anteriors al·legacions. Novament, s'ha de tindre en compte el desistiment indicat anteriorment.  
El projecte presentat per l'actual Nedgia Cegas, SA, el pressupost global del qual puja a 564.501,67 - (incloent-hi gestió de residus i seguretat i salut), té com a característiques principals les següents:  
- Àrea d'autorització: segons plànol ZCGX1985177004 D-N62 Rev.0 del Projecte d'aprovació d'execució i declaració d'utilitat pública d'instal·lacions per al subministrament de gas natural amb mòdul de regasificació al TM de Simat de la Valldigna. Pla de fases.  
  
- Punt de subministrament: des del mòdul de regasificació de GNL a situar en la parcel·la 333 del polígon 7 de Simat de la Valldigna (que donarà servei també a la població de Benifairó de la Valldigna), a través d'una canonada de diàmetre 90 mm fins al nucli urbà. El mòdul comptarà amb un depòsit de 10 m³ (per al consum previst a 2 anys) ampliable amb un altre de 20 m³ i tindrà una gasificació adequada per a cobrir el cabal punta horari previst a llarg termini (395 m³ (n)/h). Disposarà d'una estació de regulació i mesura amb regulació 5(1)/0,4 (0,05) bar.  
  
- Xarxa projectada en MOP 0,4 bar de polietilé PE100 SDR17,6 de longitud total 3.803 m:  
· 11 m de diàmetre 110 mm.  
· 2.606 m de diàmetre 90 mm.  
· 1.186 m de diàmetre 63 mm.  
- Termini d'execució: sis mesos, a realitzar en dues fases. La primera fase abasta la instal·lació de la planta GNL, la canalització de l'eix que dotarà de subministrament Benifairó de la Valldigna i la canalització de la zona nord-oest del nucli urbà (fins al carrer de Sant Antoni i el carrer de Cervantes) de Simat de la Valldigna (4 mesos). La segona fase comprén l'execució de la zona sud-est del nucli urbà de Simat de la Valldigna (2 mesos).  
D'acord amb el procediment reglamentàriament establit, a fi que, en el termini de vint dies presentaren la seua conformitat o oposició a l'autorització sol·licitada i emeteren, si era procedent, els corresponents condicionats tècnics al projecte tècnic de la instal·lació, es va remetre el 10 de febrer de 2016 una separata d'aquest, referida a la corresponent part de la instal·lació, a les administracions, organismes i empreses de servei públic o d'interés general següents, els béns o drets al seu càrrec dels quals pogueren ser afectats per aquesta, amb el resultat que, en síntesi, es detalla:  
- Confederació Hidrogràfica del Xúquer. Remet un informe favorable de data 22 d'abril de 2016, condicionat a l'obtenció de la preceptiva autorització d'aqueix organisme. L'empresa peticionària l'accepta mitjançant un escrit rebut el 2 de juny de 2016.  
- Conselleria d'Agricultura, Medi Ambient, Canvi Climàtic i Desenvolupament Rural. Direcció Territorial de Medi Ambient. Vies pecuàries. L'11 d'abril de 2016 i, posteriorment, el 16 de novembre de 2017 es reitera la sol·licitud inicial; no consta en l'expedient resposta a aquesta.  
- Diputació de València. Àrea de carreteres. El 3 de març de 2016 es reben sengles informes favorables condicionats, referents a les afeccions de les carreteres CV-600 i CV-675, respectivament. L'empresa peticionària els accepta mitjançant un escrit rebut el 14 d'abril de 2016.  
  
- Ajuntament de Simat de la Valldigna. En data 27 d'abril de 2016 té entrada un escrit al qual s'acompanya l'informe favorable de l'enginyer tècnic municipal, condicionat a l'obtenció de la llicència ambiental i l'informe de l'arquitecte municipal en el qual indica que el projecte presentat compleix la normativa vigent urbanística, que són acceptats per l'empresa peticionària mitjançant un escrit de data 17 de gener de 2017.  
- Telefónica de España, SAU. Remet un informe favorable de data 1 de març de 2016, condicionat al compliment de les distàncies de seguretat en encreuaments i paral·lelismes amb les seues canalitzacions. L'empresa peticionària l'accepta mitjançant un escrit rebut el 2 de juny de 2016.  
- Iberdrola Distribución Eléctrica, SAU. En data 19 de febrer de 2016 presenta un informe favorable condicionat, que és acceptat per l'empresa peticionària mitjançant un escrit de data 13 d'abril de 2016.  
- Empresa General Valenciana de l'Aigua, SA (EGEVASA). Mitjançant un escrit de data 16 de febrer de 2016, l'interessat indica que el subministrament d'aigua al municipi és competència de l'Ajuntament i, per tant, EGEVASA no es considera un organisme afectat pel projecte presentat.  
  
Benifairó de la Valldigna  
  
Amb data 3 de juliol de 2015, Gas Natural Cegas, SA, a través d'un representant degudament acreditat, va presentar davant el llavors Servei Territorial d'Energia de València, un escrit en el qual sol·licitava autorització administrativa i aprovació de projecte per a la distribució de gas natural al municipi de Benifairó de la Valldigna (València).  
Juntament amb l'escrit de presentació d'aquesta petició s'acompanyava un projecte tècnic de la xarxa de distribució de gas natural del municipi, signat per un tècnic competent i acompanyat d'una declaració responsable d'aquest de data 26 de juny de 2015. Posteriorment, el 16 de febrer de 2016, presenta una addenda al projecte per ampliació de la xarxa a la totalitat del polígon industrial, signat per un tècnic competent i acompanyat d'una declaració responsable d'aquest de data 12 de febrer de 2016. S'hi adjuntaven les separates tècniques per a l'obtenció del condicionat tècnic d'organismes afectats següents:  
- Conselleria d'Agricultura, Medi Ambient, Canvi Climàtic i Desenvolupament Rural. Direcció Territorial de Medi Ambient. Vies pecuàries (afecció a la carrerada del Portitxol a la muntanya del Castell).  
- Ajuntament de Benifairó de la Valldigna.  
- Telefónica de España, SAU.  
- Iberdrola Distribución Eléctrica, SAU.  
- Empresa General Valenciana de l'Aigua, SA (EGEVASA).  
El procediment administratiu corresponent a aquesta sol·licitud ha sigut tramitat amb l'expedient amb referència CBREDE/2015/25/46, incoat pel Servei Territorial d'Indústria i Energia de València a aquest efecte.  
La sol·licitud d'autorització administrativa de la instal·lació juntament amb el projecte d'execució han sigut objecte d'informació pública durant el termini de vint dies en:  
- El Diari Oficial de la Generalitat Valenciana del 27 d'abril de 2016 (DOGV 7769).  
- El Butlletí Oficial de la Província de València del 30 de març de 2016 (BOPV 59).  
- El diari La Razón, edició Comunitat Valenciana, de 20 de maig de 2016.  
- El diari Las Provincias, edició de València, de 20 de maig de 2016.  
D'acord amb la documentació que hi ha en l'expedient, la mercantil Redexis Gas, SA, ha presentat al·legacions amb data 22 d'abril de 2016, en què sol·licita que es denegue l'autorització administrativa al sol·licitant i se li concedisca a ella l'autorització administrativa sol·licitada en l'expedient CBREDE/2016/08/46. Aquestes s'han traslladat a Nedgia Cegas, SA, que, mitjançant un escrit remés el 14 de juliol de 2016, raona que li ha de ser atorgada l'autorització en qüestió. Consta desistiment de Redexis Gas, SA, a la sol·licitud tramitada en aquest expedient, presentat el dia 15 de gener de 2019.  
El projecte i la addenda a aquest presentats per l'actual Nedgia Cegas, SA, el pressupost global del quals puja a 118.396,8 - (incloent-hi gestió de residus i seguretat i salut), té com a característiques principals les següents:  
- Àrea d'autorització: d'acord amb el plànol QNOM8963695843 D-XV 01 de l'addenda del projecte.  
- Punt de subministrament: des del mòdul de regasificació de GNL a situar en la parcel·la 333 del polígon 7 de Simat de la Valldigna (que donarà servei a totes dues poblacions), a través d'una canonada de diàmetre 90 mm fins al límit amb la població de Benifairó de la Valldigna. El mòdul comptarà amb un depòsit de 10 m³ ampliable amb un altre de 20 m³ i tindrà una gasificació màxima horària de 395 m³ (n)/h. Disposarà d'una estació de regulació i mesura amb regulació 5(1)/0,4 (0,05) bar.  
- Xarxa projectada en MOP 0,4 bar de polietilé PE100 SDR17,6 de longitud total 2.596 m:  
· 1.832 m de diàmetre 90 mm.  
· 764 m de diàmetre 63 mm.  
- Termini d'execució: 4 mesos en dues fases. La primera fase comprén la canalització des del punt de connexió amb la xarxa prevista al TM de Simat de la Valldigna i la zona nord del nucli urbà (2 mesos). La segona comprén la zona sud del nucli i el polígon industrial situat al nord del nucli urbà (2 mesos).  
D'acord amb el procediment reglamentàriament establit, a fi que, en el termini de vint dies presentaren la seua conformitat o oposició a l'autorització sol·licitada i emeteren, si era procedent, els corresponents condicionats tècnics al projecte tècnic de la instal·lació, es va remetre el 31 de març de 2016 una separata d'aquest, referida a la corresponent part de la instal·lació, a les administracions, organismes i empreses de servei públic o d'interés general següents, els béns o drets al seu càrrec dels quals, pogueren ser afectats per aquesta, amb el resultat que, en síntesi, es detalla:  
- Conselleria d'Agricultura, Medi Ambient, Canvi Climàtic i Desenvolupament Rural. Direcció Territorial de Medi Ambient. Vies pecuàries. El 18 de novembre de 2016 es reitera la sol·licitud inicial, i no consta en l'expedient resposta a aquesta.  
- Ajuntament de Benifairó de la Valldigna. En dates 27 d'abril de 2016 i 25 de novembre de 2016 presenta sengles informes favorables condicionats, que són acceptats per l'empresa peticionària mitjançant un escrit de data 17 de gener de 2017.  
- Telefónica de España, SAU. Remet un informe favorable de data 11 d'abril de 2016, condicionat al compliment de les distàncies de seguretat en encreuaments i paral·lelismes amb les seues canalitzacions. L'empresa peticionària l'accepta mitjançant un escrit rebut el 29 de juny de 2016.  
- Iberdrola Distribución Eléctrica, SAU. En data 10 de maig de 2016 presenta un informe favorable condicionat, que és acceptat per l'empresa peticionària mitjançant un escrit de data 23 de novembre de 2016.  
- Empresa General Valenciana de l'Aigua, SA (EGEVASA). El 18 de novembre de 2016 es reitera la sol·licitud inicial, i no consta en l'expedient resposta a aquesta.  
Per la seua relació amb la instal·lació sol·licitada constitueixen antecedents a destacar els actes administratius següents:  
- Resolució de la Direcció General d'Indústria i Energia, per la qual s'accepta de ple el desistiment presentat per Redexis Gas, SA, de la sol·licitud d'autorització administrativa per a la distribució de gas natural canalitzat al municipi de Benifairó de la Valldigna, província de València (expedient CBREDE/2016/08/46), i es declara la terminació del procediment de concurrència de peticionaris per a la gasificació del municipi de Benifairó de la Valldigna per desaparició sobrevinguda del seu objecte.  
- Resolució de la Direcció General d'Indústria i Energia, per la qual s'accepta de ple el desistiment presentat per Redexis Gas, SA, de la sol·licitud d'autorització administrativa per a la distribució de gas natural canalitzat al municipi de Simat de la Valldigna, província de València (expedient CBREDE/2015/13/46), i es declara la terminació del procediment de concurrència de peticionaris per a la gasificació del municipi de Simat de la Valldigna per desaparició sobrevinguda del seu objecte.  
  
Igualment, consta el canvi de denominació social de l'empresa de Gas Natural Cegas, SA, a Nedgia Cegas, SA, segons l'escriptura de data 15 de desembre de 2017.  
Les instal·lacions l'autorització de les quals se sol·licita constitueixen instal·lacions de distribució de gas natural.  
El sol·licitant Nedgia Cegas, SA, està inscrit en el Registre Administratiu de Distribuïdors de Combustibles Gasosos per Canalització del Ministeri per a la Transició Ecològica.  
La finalitat que es persegueix, d'acord amb les sol·licituds i la documentació presentades, amb la construcció de les instal·lacions, és dotar d'infraestructura gasista els municipis com a energia alternativa, facilitar el desenvolupament industrial i la diversificació energètica.  
  
  
Fonaments de dret  
  
La instrucció i resolució del present procediment administratiu correspon a la Generalitat, en estar les instal·lacions objecte d'aquest radicades íntegrament en territori de la Comunitat Valenciana, i no estar enquadrades en les previstes que són competència de l'Administració General de l'Estat d'acord amb l'article 3.2. de la Llei 34/1998, de 7 d'octubre, del sector d'hidrocarburs.  
D'acord amb l'article 2.2.b de l'Ordre de 9 de febrer de 2001, de la Conselleria d'Indústria i Comerç, concordat amb l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria i Energia de València la resolució del present procediment.  
  
D'acord amb el que es disposa en l'article 55.1.b de la Llei 34/1998, de 7 d'octubre, del sector d'hidrocarburs, les instal·lacions de distribució de gas natural requereixen autorització administrativa prèvia.  
D'acord amb l'article 70.1.b del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, la construcció o establiment de les instal·lacions de distribució de gas natural requereix aprovació del projecte d'execució o detall d'aquestes.  
D'acord amb l'article 70.2 del dit Reial decret 1434/2002, les sol·licituds d'autorització administrativa i aprovació del projecte d'execució podran efectuar-se de manera conjunta o separada.  
De conformitat amb l'article 95.3 del Reial decret 1434/2002, la sol·licitud de reconeixement en concret d'utilitat pública de les instal·lacions de distribució de gas natural per canalització i instal·lacions auxiliars podrà efectuar-se, o bé de manera simultània a la sol·licitud d'autorització administrativa i/o d'aprovació del projecte d'execució, o bé amb posterioritat a l'obtenció de l'autorització administrativa.  
  
Atés el que es disposa en el capítol V, Distribució de combustibles gasosos per canalització, del títol IV, Ordenació del subministrament de gasos combustibles per canalització, de la Llei 34/1998, de 7 d'octubre, del sector d'hidrocarburs, i en el capítol II, Autoritzacions per a la construcció, ampliació, modificació i explotació d'instal·lacions, i el capítol V, Drets d'ocupació del domini públic, expropiació forçosa, servituds i limitacions de propietat, del títol IV, Procediments d'autorització de les instal·lacions d'emmagatzematge, regasificació, transport i distribució, del Reial decret 1434/2002, de 27 de desembre, aquest últim per ser dret supletori a la Comunitat Valenciana, en mancar de regulació autonòmica en matèria de procediment d'autorització d'instal·lacions de distribució de gas natural canalitzat.  
  
D'acord amb els incisos a i c de la disposició transitòria tercera de la Llei 39/2015, d'1 d'octubre, del procediment administratiu comú de les administracions públiques, als procediments iniciats abans de l'entrada en vigor de la llei no se'ls aplicarà aquesta, i es regiran per la normativa anterior, mentre que els actes dictats amb posterioritat a la seua entrada en vigor, quant al règim de recursos, es regiran per les disposicions d'aquella.  
Atés que hi ha entre la totalitat de les sol·licituds presentades per a la construcció de la xarxa de distribució de gas natural als termes municipals de Simat de la Valldigna i Benifairó de la Valldigna, íntima connexió a l'efecte de la seua resolució, ja que la xarxa del municipi de Benifairó de la Valldigna s'alimenta de la xarxa de Simat de la Valldigna, se'n procedeix a l'acumulació, d'acord amb el que es disposa en l'article 73 de la Llei 30/199, de 26 de novembre, de règim jurídic de les administracions públiques i del procediment administratiu comú.  
  
Els sol·licitants d'autoritzacions d'instal·lacions de distribució de gas natural han de reunir els requisits establits per a l'exercici de l'activitat de distribució en el capítol II del títol II del Reial decret 1434/2002, de 27 de desembre, i han d'acreditar suficientment el compliment dels requisits establits en l'article 73.3 de la Llei 34/1998, de 7 d'octubre, del sector d'hidrocarburs.  
D'acord amb l'article 73.5 de la Llei 34/1998 i l'article 81.7 del Reial decret 1434/2002, les autoritzacions d'instal·lacions de distribució han de contindre tots els requisits que hagen de ser observats en la seua construcció i explotació, la delimitació de la zona en la qual s'ha de prestar el subministrament, els compromisos d'expansió de la xarxa en aquesta zona que ha d'assumir l'empresa sol·licitant i el termini per a l'execució d'aquestes instal·lacions i la seua caracterització.  
  
Sobre la base de tot el que s'ha indicat, aquest Servei Territorial d'Indústria i Energia de València, resol:  
  
Primer  
Atorgar a Nedgia Cegas, SA, autorització administrativa prèvia per a la construcció de les xarxes de distribució de gas natural canalitzat als municipis de Simat de la Valldigna i Benifairó de la Valldigna, província de València, amb les característiques i condicions que s'assenyalen a continuació:  
  
Simat de la Valldigna  
  
CARACTERÍSTIQUES GENERALS  
Tipus de gas Gas natural (segona família), amb els requisits mínims de qualitat vigents en cada moment.  
Zona geogràfica autoritzada Segons plànol SKHP2688469796 E-N78 Rev.0 del Projecte d'aprovació d'execució i declaració d'utilitat pública d'instal·lacions per al subministrament de gas natural amb mòdul de regasificació al TM de Simat de la Valldigna. Pla de fases, inclòs com a annex I a aquesta resolució.  
En l'àrea geogràfica autoritzada, l'empresa peticionària estarà obligada a realitzar en els terminis i les condicions establits normativament les connexions de servei i la connexió de nous consumidors o ampliació dels existents que se'ls plantegen, sense perjudici dels règims d'autorització i econòmics que siguen aplicables a aquestes escomeses i connexions.  
XARXA DE DISTRIBUCIÓ  
Punts de connexió inicial Planta de GNL  
Longitud i diàmetre nominal La xarxa autoritzada tindrà una longitud total de 3.803 metres, segons el detall següent:  
- 11 m de xarxa de diàmetre 110 mm.  
- 2.606 m de xarxa de diàmetre 90 mm.  
- 1.186 m de xarxa de diàmetre 63 mm.  
Termini La gasificació de la zona es realitzarà en dues fases a desenvolupar en sis mesos segons plànol YPBL2839774320 A-F25 Rev.0, Projecte d'aprovació d'execució i declaració d'utilitat pública d'instal·lacions per al subministrament de gas natural amb mòdul de regasificació en el TM de Simat de la Valldigna. Pla de fases, i detall següent:  
- Fase 1r. Comprén la instal·lació de la planta GNL, la canalització de l'eix que dotarà de subministrament Benifairó de la Valldigna i la canalització de la zona nord-oest del nucli urbà (fins al carrer de Sant Antoni i el carrer de Cervantes) de Simat de la Valldigna. Duració: 4 mesos.  
- Fase 2a. Comprén la zona sud-est del nucli urbà. Duració: 2 mesos.  
Traçat D'acord amb el plànol VZCO9436087293 V-UGH8 Rev.0 del Projecte d'aprovació d'execució i declaració d'utilitat pública d'instal·lacions per al subministrament de gas natural amb mòdul de regasificació al TM de Simat de la Valldigna. Pla de traçat.  
El subministrament es durà a terme des del punt de connexió indicat anteriorment, amb un xicotet tram de Ø110 des del qual partiran dos eixos principals amb Ø90: l'un que es dirigirà al nucli urbà de Simat de la Valldigna que posteriorment es dividirà en diferents ramals de Ø63 per a cobrir adequadament la demanda de gas de les diferents àrees del nucli urbà i un altre que anirà cap a l'est per a dotar de subministrament el TM de Benifairó de la Valldigna.  
  
Tipus constructiu Canalització enterrada en rasa.  
Pressió màx. operació MOP (bar) MOP 0,4 bar  
Pressió de garantia (bar) La pressió mínima a garantir en els diferents punts de la xarxa és de 0,05 bar, segons l'article 65.2 del Reial decret 1434/2002.  
Material Polietilé PE100 segons UNE EN 1555-1  
Grossària SDR (diàmetre/grossària): 17,6  
Accessoris i elements auxiliars Accessoris: colzes, tes, taps, etc., per a la correcta funcionalitat de la xarxa.  
Elements auxiliars: vàlvules (6 WSCN-25 i 13 PE DN63) i connexions necessàries per a donar servei als clients.  
PLANTA DE GAS NATURAL LIQUAT  
Ubicació Polígon 7 parcel·la 333 (referència cadastral 10319U370404995749IY) de Simat de la Valldigna.  
Classe  
(segons la norma UNE 60039) D (capacitat geomètrica d'emmagatzematge 40 m³).  
Instal·lació d'emmagatzematge i descàrrega - Depòsits criogènics d'emmagatzematge de GNL (un depòsit inicial de 10 m³ de capacitat, ampliable amb un depòsit addicional de 20 m³ de capacitat). Tots dos verticals, de pressió normal de servei 4 bar i temperatura de disseny -196 °C.  
- Circuit i connexions per a la descàrrega des dels camions cisterna mitjançant evaporador auxiliar (descàrrega per diferència de pressions) o amb bombes criogèniques integrades en els mateixos camions.  
Instal·lació de regasificació Composta per dos vaporitzadors atmosfèrics, amb una capacitat de gasificació adequada per a cobrir el cabal punta horari previst a llarg termini (395 m³ (n)/h).  
Instal·lació de reescalfament, regulació i mesura i odorització - Reescalfador forçat, amb condicions normals de servei de 4 bar de pressió i -10 °C/15 °C de temperatura.  
- Sistema de seguretat de tall per baixa temperatura.  
- Equip de regulació i mesura model Q 500-D, cabal nominal de 500 m³(n)/h, pressió d'entrada màxima de 5 bar i mínima d'1 bar i pressió d'eixida màxima de 0,4 bar i mínima de 0,05 bar dotat de dues línies de regulació.  
- Sistema d'odorització amb dosificació per bombes  
  
Sistemes auxiliars Armari elèctric i de control, equips de protecció contra incendis, aigua de servei i enllumenat.  
  
  
El pressupost puja a cinc-cents seixanta-quatre mil cinc-cents un euros amb seixanta-set cèntims (564.501,67 ?).  
  
Benifairó de la Valldigna  
  
CARACTERÍSTIQUES GENERALS  
Tipus de gas Gas natural (segona família), amb els requisits mínims de qualitat vigents en cada moment.  
Zona geogràfica autoritzada Segons plànol EVOI1482968345 J-KC 01 Rev.0, Addenda al projecte d'autorització administrativa i aprovació d'execució de la xarxa de distribució de gas natural en el municipi de Benifairó de la Valldigna. Plànol àrea d'autorització, annex a aquesta resolució (annex I).  
En l'àrea geogràfica autoritzada, l'empresa peticionària estarà obligada a realitzar en els terminis i les condicions establits normativament les connexions de servei i la connexió de nous consumidors o ampliació dels existents que se'ls plantegen, sense perjudici dels règims d'autorització i econòmics que siguen aplicable a aquestes connexions de servei i conduccions.  
XARXA DE DISTRIBUCIÓ  
Punts de connexió inicial Xarxa prevista des del mòdul de regasificació de GNL a situar a Simat de la Valldigna indicat anteriorment, fins al límit de tots dos termes municipals.  
Longitud i diàmetre nominal La xarxa autoritzada tindrà una longitud total de 2.596 metres, segons el detall següent:  
- 1.832 m de xarxa de diàmetre 90 mm.  
- 764 m de xarxa de diàmetre 63 mm.  
Termini La gasificació de la zona es realitzarà en dues fases a desenvolupar en 4 mesos, segons plànol OADA0276959694 T-WS0 Rev.0, Addenda al projecte d'autorització administrativa i aprovació d'execució de la xarxa de distribució de gas natural en el municipi de Benifairó de la Valldigna. Pla de fases, i detall següent:  
- Fase 1a. Canalització des del punt de connexió amb la xarxa prevista en el límit del terme municipal de Simat de la Valldigna i la zona nord del nucli urbà de Benifairó de la Valldigna. Duració: 2 mesos.  
  
- Fase 2a. Comprén la zona sud del nucli, i el polígon industrial situat al nord del nucli urbà. Duració: 2 mesos.  
Traçat El subministrament es durà a terme des del punt de connexió indicat anteriorment, situat en el límit amb el terme municipal de Simat de la Valldigna, mitjançant un eix amb MOP 0,4 i PE Ø90 que anirà fins al carrer Jaume II i Sant Francesc, desdoblant-se posteriorment pels carrers Cervantes i Ricardo Romero. Des d'aquest últim partiran dos eixos per a donar servei al polígon industrial. En el nucli de la població, els eixos esmentats es dividiran en diferents ramals de diàmetre 63.  
  
Tipus constructiu Canalització enterrada en rasa.  
Pressió màx. operació MOP (bar) MOP 0,4 bar.  
Pressió de garantia (bar) La pressió mínima a garantir en els diferents punts de la xarxa és de 0,05 bar, segons l'article 65.2 del Reial decret 1434/2002.  
Material Polietilé PE100 segons UNE EN 1555-1  
Grossària SDR (diàmetre/grossària): 17,6  
Accessoris i elements auxiliars Accessoris: colzes, tes, taps, etc., per a la correcta funcionalitat de la xarxa.  
Elements auxiliars: vàlvules i connexions de servei necessàries per a donar servei als clients.  
  
  
El pressupost puja a cent díhuit mil tres-cents noranta-sis euros amb huitanta cèntims d'euro (118.396,8 ?).  
El pressupost global, corresponent als dos municipis, puja a sis-cents huitanta-dos mil huit-cents noranta-huit euros amb quaranta-set cèntims (682.898,47 ?).  
Les presents autoritzacions administratives s'atorguen a l'empara del que es disposa en la Llei 34/1998, de 7 d'octubre, del sector d'hidrocarburs, i quedaran sotmeses a les condicions que figuren a continuació:  
  
1. El titular de la instal·lació constituirà en el termini d'un mes una garantia per valor de tretze mil sis-cents cinquanta-set euros amb noranta-set cèntims (13.657,97 ?), import del dos per cent (2 %) del pressupost total de les instal·lacions afectades que figuren en la present resolució (11.290,03 - corresponen a les instal·lacions del municipi de Simat de la Valldigna i 2.367,94 ?, a Benifairó de la Valldigna), per a garantir el compliment de les seues obligacions, de conformitat amb el que s'assenyala en l'article 82 del Reial decret 1434/2002, de 27 de desembre.  
Aquesta fiança es constituirà a favor de la Direcció General d'Indústria i Energia en la Tresoreria de l'Institut Valencià d'Administració Tributària (IVAT) de la Conselleria d'Hisenda i Model Econòmic, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
Una vegada constituïda la fiança, abans del termini d'un mes des de la notificació d'aquesta resolució, el titular ha de presentar en el Servei Territorial d'Indústria i Energia de València la carta de pagament-resguard emesa per la dita tresoreria, com a acreditació del compliment de l'obligació esmentada.  
La garantia serà retornada al titular de la present autorització, després de la sol·licitud prèvia, una vegada que davant el Servei Territorial d'Indústria i Energia l'interessat justifique el compliment de les obligacions derivades de la present autorització i aquest servei territorial formalitze les actes de posada en servei de les instal·lacions a què fa referència la present resolució.  
2. El titular de la present autorització ha de complir les obligacions que s'assenyalen en l'article 74 de la Llei 34/1998, de 7 d'octubre, del sector d'hidrocarburs, i també en el punt 3 de l'article 10 del Reial decret 1434/2002, de 27 de desembre, i la resta de l'ordenament jurídic aplicable a l'exercici d'aquesta activitat vigent en cada moment. Especialment, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, i també d'acord amb les previsions recollides en els plans anuals d'ampliació de les xarxes de distribució que li siguen autoritzats, sense perjudici del que resulte de l'aplicació del règim reglamentàriament establit per a les connexions de servei.  
3. El titular de la present autorització gaudirà, com a distribuïdor, dels drets que assenyalen l'article 75 de la Llei 34/1998, de 7 d'octubre, del sector d'hidrocarburs, i l'article 10 del Reial decret 1434/2002, de 27 de desembre.  
4. La present autorització en cap cas concedirà al seu titular drets exclusius d'ús, i s'atorga sense perjudici de tercers, salvant els drets particulars, i sense perjudici, i independentment, de les concessions, llicències, permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, especialment, les relatives a l'ordenació del territori i del medi ambient; tot això, segons el que es disposa en l'article 73.4 de la Llei 34/1998, de 7 d'octubre.  
5. Serà causa de revocació de la present autorització l'incompliment de les condicions expressades en ella, la variació substancial de les característiques descrites en la documentació presentada i que ha determinat el seu atorgament o altres causes previstes en l'ordenament jurídic.  
7. El titular de la present autorització comunicarà, anualment, a la Direcció General d'Indústria i Energia, un resum de la base de dades dels consumidors connectats a les instal·lacions autoritzades en la present resolució, segons el que es disposa en l'incís l) de l'apartat 3 de l'article 10 del Reial decret 1434/2002, de 27 de desembre, en la qual estarà especificat el nombre d'altes i baixes, si escau, realitzades en l'últim any.  
  
Segon  
Aprovar:  
- El projecte tècnic d'execució redactat per una persona tècnica titulada competent, segons la declaració responsable d'aquest de 21 de setembre de 2015 per a la construcció de les instal·lacions corresponents a la xarxa de distribució de gas natural canalitzat i la planta de GNL descrites en el punt primer d'aquesta resolució per al municipi de Simat de la Valldigna.  
- El projecte tècnic d'execució redactat per un tècnic titulat competent, segons la declaració responsable d'aquest de 26 de juny de 2015, i la seua addenda, amb declaració responsable de data 12 de febrer de 2016, per a la construcció de les instal·lacions corresponents a la xarxa de distribució de gas natural canalitzat descrites en el punt primer d'aquesta resolució per al municipi de Benifairó de la Valldigna.  
Amb això s'habilita el titular de la present resolució a la construcció de les instal·lacions interessades, de conformitat amb les condicions que seguidament s'indiquen:  
1. Les instal·lacions de gas natural han d'executar-se segons els projectes presentats i amb els condicionats tècnics establits per les administracions, organismes i empreses de servei públic o d'interés general afectats per les presents instal·lacions i que han sigut acceptats pel titular d'aquesta. En cas que fora necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a aquest servei territorial la corresponent aprovació.  
2. Les instal·lacions a executar han de complir, en tot cas, el que s'estableix en el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i especialment, la seua Instrucció tècnica complementària ITC-ICG 01, Instal·lacions de distribució de combustibles gasosos per canalització, i ITC-ICG 04, Plantes satèl·lit de gas natural liquat (GNL), així com les disposicions i normes tècniques que hi siguen aplicables. Així mateix, la construcció de les instal·lacions aprovades pel present acte administratiu ha d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'indústria, i el seu desenvolupament reglamentari. Aquestes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
3. El termini d'execució de les obres serà de deu (10) mesos a comptar a partir de la data en què es notifique aquesta resolució. No obstant això, amb anterioritat a la finalització del termini de cadascuna de les fases recollides en l'autorització administrativa, Nedgia Cegas, SA, podrà sol·licitar-ne una ampliació concreta mitjançant una sol·licitud motivada davant d'aquest servei territorial, i ha d'acompanyar a aquest efecte la documentació justificativa de la demora i del cronograma de treballs previstos per al nou termini sol·licitat de la fase corresponent.  
4. El titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
5. Personal tècnic en la matèria adscrit a aquest servei territorial podrà realitzar les comprovacions i les proves que considere necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució. A aquest efecte, el titular de la present resolució ha de comunicar amb l'adequada antelació al Servei Territorial d'Indústria i Energia corresponent l'inici de les obres.  
Així mateix, el titular de la present resolució estarà obligat a comunicar per escrit amb l'adequada diligència les incidències dignes d'esment que es produïsquen durant l'execució.  
6. Finalitzades les obres de construcció i realitzades les proves corresponents, el titular de la present resolució sol·licitarà l'autorització d'explotació (o acta de posada en servei) de la fase corresponent, prevista en l'article 85 del Reial decret 1434/2002, de 27 de desembre. Amb aquesta comunicació s'acompanyarà la documentació recollida en l'article 5.7 del reglament aprovat per Reial decret 919/2006, de 28 de juliol. Aquesta inclourà un certificat de direcció i final d'obra, subscrit per una persona facultativa competent, en què conste que la instal·lació s'ha realitzat d'acord amb la normativa i les especificacions previstes en els projectes d'execució i addenda aprovats, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan l'esmentat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable d'acord amb l'indicat en la Resolució de 22 d'octubre de 2010, de la Direcció General d'Energia, publicada en el DOGV núm. 6389, del 3 de novembre de 2010. Així mateix, per a la planta de GNL serà presentat un certificat d'inspecció per un organisme de control, i la documentació i els certificats de tots els recipients a pressió de la instal·lació i dels seus accessoris.  
  
7. La instal·lació i posada en servei del segon dels depòsits de la planta de GNL s'haurà de realitzar d'acord amb el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i, en concret, segons l'indicat en la ITC-ICG 04 sobre plantes satèl·lit de gas natural liquat (GNL).  
8. Una vegada atorgada l'autorització d'explotació (o acta de posada en servei) de cada fase, incloses les possibles autoritzacions parcials, de les instal·lacions interessades en el present procediment, en el termini màxim de 10 dies, el Servei Territorial d'Indústria i Energia corresponent ho comunicarà a la Direcció General d'Indústria i Energia.  
9. Aquest servei territorial, després del tràmit previ del corresponent procediment, deixarà sense efecte la present aprovació en qualsevol moment en què observe l'incompliment o inobservança de les condicions imposades en ella.  
  
Tercer  
Declarar, en concret, la utilitat pública de la construcció de les instal·lacions per al subministrament de gas natural al terme municipal de Simat de la Valldigna, a la província de València, recollida en el punt primer de la present resolució, la qual cosa porta implícita la necessitat d'ocupació dels béns i drets afectats i n'implica la urgent ocupació a l'efecte de l'article 52 de la Llei d'expropiació forçosa, concretant-se en una afecció a les finques particulars, incloses en la relació de l'annex II, amb l'abast i els efectes previstos en l'article 103 i 107 de la Llei 34/1998, de 7 d'octubre, del sector d'hidrocarburs, i els articles 109.1, 110, 111, i 112.3 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Quart  
Ordenar:  
- La publicació de la present resolució en el Diari Oficial de la Generalitat Valenciana i en el Butlletí Oficial de la Província de València.  
- La notificació de la present resolució a Nedgia Cegas, SA, a totes les administracions o organismes públics i empreses de serveis públics o serveis d'interés general que han intervingut, o pogut intervindre, en el procediment d'autorització, a les quals han emés, o degueren emetre, condicionat tècnic al projecte d'execució, a les quals van informar, o degueren informar, durant la tramitació de la declaració, en concret, de la utilitat pública i als titulars de béns i drets afectats, així com als restants interessats en l'expedient, de conformitat amb el que es preveu en l'article 52 de la Llei, de 16 de desembre de 1954, d'expropiació forçosa.  
Tot això, de conformitat amb el que es disposa en l'article 81.5 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
  
  
ANNEX I  
  
Simat de la Valldigna - Plànol IDSX9787804953 R-K27 Rev.0 del Projecte d'aprovació d'execució i declaració d'utilitat pública d'instal·lacions per al subministrament de gas natural amb mòdul de regasificació al TM de Simat de la Valldigna. Pla de fases.  
  
Benifairó de la Valldigna - Plànol QNYA8399018777 V-DJ 01 Rev.0, Addenda al projecte d'autorització administrativa i aprovació d'execució de la xarxa de distribució de gas natural en el municipi de Benifairó de la Valldigna. Pla àrea d'autorització.  
  
Accessibles en el lloc d'internet   
http://www.indi.gva.es/es/web/energia/provincia-de-valencia  
  
  
  
  
Contra aquesta resolució, que no posa fi a la via administrativa, no és possible un recurs d'alçada davant la Direcció General d'Indústria i Energia (ciutat administrativa 9 d'Octubre, c/ de la Democràcia, núm. 77, torre II, a València) en el termini d'un mes, comptat a partir de l'endemà a aquell en què tinga lloc la seua notificació, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 5 d'abril de 2019.- El cap del Servei Territorial d'Indústria i Energia: Antonio Peris Armengot.